E 1921 en doa roet lañs dar chelenn portugaleg e Skol-Veur Roazhon. Dar mare-se ne veze ket kelennet yezh ha sevenadur Portugal e skolioù-meur ar Stad Chall, war-bouez en hini ar Sorbonne. Digoret e oa bet ar gador-gelenn-se gant skoazell Louis Gérard-Varet, rektor Akademiezh Roazhon, ha Georges Dottin, a oa dean kevrenn al lizhiri er skol-veur, e darempred gant Burev Propaganda Portugal e Pariz, harpet gant Sebastião de Magalhães Lima, Ministr an Deskadurezh e Portugal.